Γιώργος Νταλάρας (δισκογραφία)

Ο Γιώργος Νταλάρας μέχρι σήμερα έχει ηχογραφήσει περίπου 90 προσωπικούς δίσκους (που έχουν ξεπεράσει τα 18.000.000 αντίτυπα σε όλο τον κόσμο), ενώ συμμετέχει (ως ερμηνευτής, μουσικός, παραγωγός) σε περισσότερους από 140 δίσκους άλλων καλλιτεχνών.

Στον παρακάτω κατάλογο περιλαμβάνονται μόνο οι δίσκοι στους οποίους υπάρχει «πρωτογενές» υλικό, δηλαδή ηχογραφήσεις που δεν έχουν κυκλοφορήσει άλλη φορά σε δίσκο. Συνεπώς, δεν περιλαμβάνονται κάθε λογής συλλογές, ούτε αναφέρονται για δεύτερη φορά -όταν επανεκδίδονται- δίσκοι που περιέχουν ηχογραφήσεις που έχουν περιληφθεί ήδη σε προηγούμενο δίσκο. Εξαίρεση αποτελούν οι ενότητες: «Προσωπικές συλλογές» και «Διεθνείς εκδόσεις». Οι αριθμοί καταλόγων που αναφέρονται, αφορούν τις πρώτες εκδόσεις των δίσκων και όχι τις επανεκδόσεις και τα remastered.

Προσωπικοί δίσκοι

Συμμετοχές σε δίσκους
Ο Γ. Νταλάρας από την αρχή της καριέρας του πραγματοποιεί συμμετοχές σε δίσκους άλλων καλλιτεχνών, τις περισσότερες φορές ως ερμηνευτής. Ωστόσο είναι πολλές οι φορές που συμμετέχει σε ένα δίσκο κι ως μουσικός ή απλά κάνοντας δεύτερες φωνές. Στην παρακάτω λίστα με τις συμμετοχές σε δίσκους άλλων καλλιτεχνών δεν περιλαμβάνονται οι κάθε λογής συλλογές (compilations) που κυκλοφορούν στην αγορά. Οι δίσκοι που αναγράφονται στην παρακάτω λίστα περιέχουν πρωτότυπο υλικό.

* Ειδική έκδοση CD από έντυπο ΜΜΕ με ανέκδοτες ηχογραφήσεις.

Ψηφιακές Εκδόσεις (Digital Singles)
Από το 2014 έχουν κυκλοφορήσει ορισμένα καινούργια τραγούδια σε ψηφιακή μορφή, από επίσημους διαδικτυακούς διανομείς (iTunes, Spotify, κλπ). Τα τραγούδια αυτά είναι επίσημες παραγωγές, αλλά δεν έχουν κυκλοφορήσει σε CD ή LP.

Δίσκοι 45 στροφών
Για πολλούς οι δίσκοι των 45 στροφών είναι δίσκοι μιας άλλης εποχής. Η παραγωγή τους έχει σταματήσει εδώ και τρεις δεκαετίες και για να αποκτήσει κάποιος ένα 45άρι πρέπει να ψάξει σε δισκοπωλεία με παλιούς δίσκους σε περιοχές όπως το Μοναστηράκι. Υπάρχουν συλλέκτες που έλκονται από τα τραγούδια του χθες και από τους δίσκους των 45 στροφών με τον Γ. Νταλάρα. Από το 1967 ως τα τέλη της δεκαετίας του '80 έχει κυκλοφορήσει περισσότερους από 50 δίσκους 45 στροφών.

Η παρακάτω λίστα είναι μία καταγραφή με όλα τα γνωστά 45άρια του Γιώργου Νταλάρα.

Προσωπικές συλλογές
Ο Γ. Νταλάρας έχει μία τεράστια δισκογραφία και πολύ εύκολα μπορεί κάποιος να χαθεί στα εκατοντάδες τραγούδια που έχει πει. Τραγούδια από όλους τους χώρους της μουσικής. Κατά καιρούς έχουν κυκλοφορήσει ορισμένες συλλογές που περιέχουν διάφορα ανακατεμένα τραγούδια του. Οι συλλογές αυτές είναι χρήσιμες για κάποιον που ψάχνει να βρει μαζεμένα τα πιο γνωστά και πετυχημένα τραγούδια του. Παρόλα αυτά, παρά το τεράστιο μέγεθος της δισκογραφίας του, δεν έχουν κυκλοφορήσει πολλές τέτοιες συλλογές.

Η πιο μεγάλη και επετειακή συλλογή που κυκλοφόρησε αρχές Απριλίου 1997 η MINOS-EMI, ήταν το γνωστό «Μουσικό Κουτί» το οποίο περιέχει 9 CD με συνολικά 178 τραγούδια, ένα CD-ROM και ένα βιβλίο με την αυτοβιογραφία του, εικονογραφημένο με αδημοσίευτες, ως επί το πλείστο, φωτογραφίες. Το «Μουσικό Κουτί» κυκλοφόρησε μόνο σε 5.000 συλλεκτικά αντίτυπα και εξαντλήθηκε τις πρώτες κιόλας μέρες της κυκλοφορίας του. Για τον λόγο αυτό ξανακυκλοφόρησε την ίδια χρονιά μία επανέκδοση του Μουσικού Κουτιού για άλλα 5.000 συλλεκτικά αντίτυπα. Σήμερα το «Μουσικό Κουτί» έχει εξαντληθεί και δεν υπάρχει ούτε για δείγμα στα καταστήματα.

 Επίσημες συλλογές

 Συλλογές από περιοδικά

Διεθνείς εκδόσεις
Ο Γιώργος Νταλάρας εκτός από τη μεγάλη δισκογραφία που έχει στην Ελλάδα, διαθέτει και μία εκτενή δισκογραφία στο εξωτερικό. Κυριολεκτικά σχεδόν κάθε προσωπικός δίσκος βινυλίου του Γ. Νταλάρα ως το 1983 κυκλοφορούσε και στην Αμερική από την εταιρεία Peters International. Έπειτα κυκλοφορούσαν, κυρίως από την MINOS-EMI, εκδόσεις σε CD για την Ευρώπη, την Αμερική αλλά και για την Ασία. Η εταιρία Peters International κυκλοφόρησε στην Αμερική εκτός από τους προσωπικούς δίσκους του Γ. Νταλάρα και δύο συλλογές: "The Best Of Dalaras" και "George Dalaras Sings Rebetika", οι οποίες είναι πρωτότυπες συλλογές και δεν υπάρχουν αντίστοιχες συλλογές στην Ελλάδα. Ο δίσκος της Peters Int. "The Best Of Dalaras Vol.2" είναι στην ουσία ο δίσκος «Ο μέτοικος» και δεν αποτελεί συλλογή. Σε όλες τις ευρωπαϊκές και τις αμερικάνικες εκδόσεις, οι πληροφορίες στα εξώφυλλα και στο ένθετο βιβλιαράκι είναι γραμμένες στα αγγλικά.

Ο δίσκος "Live Recordings" έχει δύο μεγάλες πρωτιές για τη δισκογραφία του Γ. Νταλάρα. Ήταν ο πρώτος δίσκος που κυκλοφόρησε στο εξωτερικό και σε μορφή βινυλίου αλλά και σε μορφή CD. Επίσης, κυκλοφόρησε το 1987 σε όλο τον κόσμο ταυτόχρονα.

Οι διεθνείς εκδόσεις των προσωπικών δίσκων του Γ. Νταλάρα δεν είναι πάντα πιστά αντίγραφα των ελληνικών εκδόσεων. Υπάρχουν περιπτώσεις που έχουν προστεθεί τραγούδια, όπως έχει γίνει στην περίπτωση του δίσκου "Mi milas" που κυκλοφόρησε στο εξωτερικό το 1991 και περιέχει τα τραγούδια «Μη μιλάς κινδυνεύει η Ελλάς» και «Το 'πες» ερμηνευμένα στα Ισπανικά από τον Γ. Νταλάρα. Υπάρχουν και περιπτώσεις που ένα διπλό άλμπουμ, στο εξωτερικό κυκλοφόρησε ως μονό. Τέτοια περίπτωση είναι ο δίσκος «Η άσφαλτος που τρέχει - The Running Roads» και άλλοι. Τέλος υπάρχουν περιπτώσεις που ένας δίσκος δεν έχει κυκλοφορήσει μόνο σε μία έκδοση. Για παράδειγμα, ο δίσκος "George Dalaras & The Isreal Philharmonic Orchestra" κυκλοφόρησε και στην Ευρώπη με αγγλικά εξώφυλλα αλλά και στο Ισραήλ με εβραϊκά εξώφυλλα και βιβλιαράκι (booklet).

Στον παρακάτω κατάλογο περιλαμβάνονται δίσκοι που κυκλοφόρησαν στο εξωτερικό. Όλες οι εκδόσεις αυτές που αναφέρονται στον παρακάτω κατάλογο δεν έχουν κυκλοφορήσει στην Ελληνική αγορά εκτός ορισμένων ελάχιστων περιπτώσεων.

 Προσωπικά Album

 Συμμετοχές σε Album
Στις συμμετοχές σε δίσκους άλλων καλλιτεχνών δεν περιλαμβάνονται οι κάθε λογής συλλογές (compilations) που κυκλοφορούν στην αγορά. Οι δίσκοι που αναγράφονται στην παρακάτω λίστα κυκλοφόρησαν στη διεθνή αγορά.

Εκδόσεις Τύπου
Κάποιοι δίσκοι του Γ. Νταλάρα έχουν επανεκδοθεί από περιοδικά έντυπα ευρείας κυκλοφορίας. Οι επανεκδόσεις αυτές διαφέρουν στο εικαστικό (εξώφυλλα, booklets) ενώ αρκετά περιέχουν και προσθήκες ηχητικού ή οπτικού υλικού. Στην επανέκδοση του δίσκου "Live and Unplugged" έχουν προστεθεί δύο τραγούδια που βρίσκονται σε άλλους δίσκους. Ο δίσκος «Ο Γιώργος Νταλάρας τραγουδάει Σταύρο Κουγιουμτζή» κυκλοφόρησε μαζί με DVD από τις παραστάσεις. Οι επανεκδόσεις δίσκων από την εφημερίδα Το Βήμα περιέχουν ανέκδοτες ηχογραφήσεις.

Επίσημα βίντεο (VHS & DVD)
Κατά καιρούς έχουν κυκλοφορήσει στην αγορά κάποια επίσημα βίντεο κυρίως με συναυλίες του Γ. Νταλάρα. Τις κασέτες VHS πολύ δύσκολα τις βρίσκει πλέον κάποιος στην αγορά. Στην Αμερική και στον Καναδά οι κασέτες αυτές κυκλοφόρησαν επίσημα από την εταιρεία Greek Video Records.

Παραπομπές

Πηγές
 Dalaras Internet Community - http://www.dalaras.com/forum/index.php
 Το Μουσικό Κουτί - 1997 - MINOS-EMI
 Άρθρα και ερευνες του Θανάση Γιώγλου στο https://www.ogdoo.gr
 https://www.dalaras.gr
 http://www.kavafis.eu/george.htm